सुभाष ओहरी ने किया एसके अग्रवाल का सम्मान
बटाला | लायंसक्लब लोटस 321-डी की बैठक बटाला क्लब में सरपरस्त सुभाष ओहरी की अध्यक्षता में हुई, जिस दौरान क्लब द्वारा किए जा रहे कामों को लेकर विचार-चर्चा की गई। बैठक में मुख्यातिथि के तौर पर यूनियन बैंक ऑफ इंडिया जालंधर के उप जनरल मैनेजर अजीत, प्रबंधक डीके गुप्ता, बटाला शाखा से एसके अग्रवाल पहुंचे। बैठक दौरान क्लब के प्रधान रविंदर सोनी ने क्लब की तरफ से चलाए जाने वाले प्रोजेक्टों और क्लब द्वारा किए कामों के बारे में बताया गया। उन्होंने कहा कि क्लब की तरफ से समाज सेवा के कामों के लिए पहल के आधार पर कार्य किए जा रहे हैं, आगे भी क्लब ऐसे ही कार्य करती रहेगी। इस दौरान मुख्यातिथि एसके अग्रवाल को क्लब के सरपरस्त सुभाष ओहरी और प्रधान रविंदर सोनी की तरफ से सम्मानित किया गया। इस मौके पर चार्टड प्रधान लायन विनय गोयल, जोन चेयरमैन रमन मौजूद थे।
awa_Deva hin_Deva